**Michèle Jeanne Honorine Alliot-Marie**, nada o 10 de setembro de 1946, é unha política francesa. Foi ministra de Defensa (2002-2007), de Interior (2007-2009), de Xustiza (2009-2010) e de Asuntos Exteriores (2010-2011) de Francia.

Traxectoria
-----------

Alliot-Marie foi a primeira muller que ostentou o cargo de ministra de Interior así como a primeira en dirixir un partido político maioritario en Francia. Foi ministra de Defensa nos gabinetes de Jean-Pierre Raffarin e de Dominique de Villepin. Tamén foi a primeira muller en asumir ese cargo. A revista *Forbes* colocouna en 2005 no número 51 e no número 11 en 2007 na clasificación de mulleres máis poderosas do planeta.

O 27 de febreiro de 2011, renunciou ao cargo de Ministra de Asuntos Exteriores ante o escándalo público provocado por aceptar unhas vacacións regaladas por un empresario tunisiano próximo ao entón presidente Zine El Abidine Ben Ali así como as críticas pola súa incorrecta xestión do *affaire Cassez* que levou a Francia a unha crise diplomática con México.

En 2016, o xuíz de instrución francesa Sabine Kheris solicita que Michèle Alliot-Marie, Dominique de Villepin e Michel Barnier sexan levados ante o Tribunal de Xustiza da República. Sospéitase que estes exministros permitiron a saída dos mercenarios responsables do ataque ao campo de Bouaké en 2004, no que morreron nove soldados franceses. Ao parecer, a operación tiña por obxecto xustificar unha operación de resposta contra o Goberno de Laurent Gbagbo no contexto da crise de 2004 en Costa do Marfil.​

Reivindicación feminista
------------------------

En 1970, cando ía entrar en compañía da tamén política francesa Denise Cacheux, na Asemblea Nacional de Francia, os ordenanzas prohibíronlles o acceso ao recinto por ir vestidas con pantalón. Ante esta prohibición, Alliot-Marie manifestou que estarían dispostas a quitar a prenda se desta maneira podían acceder, de maneira que os ordenanzas optaron por permitirlles o paso. A partir deste suceso, as mulleres do mundo da política puideron acceder con pantalón a edificios oficiais.

Notas
-----

1. ↑  "Excerpts from "Dawn Evening or Night"". *International Herald-Tribune*. 24 de agosto de 2007. Arquivado dende o orixinal o 26 de agosto de 2007. Consultado o 6 de setembro de 2007.
2. ↑  "Michele Alliot-Marie, The Most Powerful Women - Forbes.com". Consultado o 7 de marzo de 2018.
3. ↑  "#11 Michèle Alliot-Marie - Forbes.com". Consultado o 7 de marzo de 2018.
4. ↑  "«Nunca ha habido procedimientos como los usados contra Sarkozy»". *abc* (en castelán). Consultado o 7 de marzo de 2018.
5. ↑  Antonio Jiménez Barca (27 de febreiro de 2011). "Dimite la ministra de Exteriores francesa". El País. Consultado o 27 de febreiro de 2011.
6. ↑
7. ↑  Mañana, Carmen (20 de abril de 2012). "La lucha de la mujer por llevar los pantalones". *El País* (en castelán). ISSN 1134-6582. Consultado o 5 de marzo de 2018.

|  |  |
| --- | --- |
| Control de autoridades | 
* Wd: Q58130
* WorldCat
* VIAF: 85645056
* Auñamendi: 8732
* BNF: 11888522z
* DeutscheBio: 132047624
* FAST: 1459544
* GND: 132047624
* ICCU: TO0V051158
* IMDb: nm2014946
* ISNI: 0000 0001 2142 2120
* LCCN: n83225736
* Munzinger: 00000023184
* NKC: xx0053494
* Persée: 416942
* SUDOC: 026682885
* TMDb: 1070724

 |